Järjestöjen toiminta-avustusten haku vuodelle 2024 käynnistyy 10.1.2024

Etelä-Karjalan hyvinvointialueen vuoden 2024 toiminta-avustusten haku avautuu 10.1.2024 aluevaltuuston päättämän avustusmäärärahan suuruisena. Hakeminen tapahtuu sähköisesti. Hakuaika päättyy 31.1.2024 klo 16.

Toiminta-avustuksia voivat hakea kaikki järjestöt, yhdistykset ja säätiöt, joiden toiminta täyttää avustusten myöntämisen ehdot. Toiminta-avustuksilla tuetaan lyhytkestoisempaa uuden toiminnan, hankkeiden tai yksittäisten toimintojen käynnistämistä tai toteuttamista. Hakijalta ei edellytetä STEA-, ESR-, OKM-, STM- tai THL-rahoitusta. Toiminta-avustuksen myöntämisessä hyödynnetään pisteytysjärjestelmää.

Avustusten myöntämisen painopisteet

Vuonna 2024 toiminta-avustukset kohdennetaan tukemaan Etelä-Karjalan hyvinvointialueen Hyvinvoinnin ja terveyden edistämisen HYTE-kärkiohjelmien toteuttamista (Sutjakka, Sopuisa ja Ikäystävällinen Etelä-Karjala). HYTE-kärkiohjelmien tavoitteena on saavuttaa palvelutarpeen kasvun hidastumista ja vähenemistä sekä lisätä asiakasohjausta ennaltaehkäiseviin palveluihin. HYTE-kärkiohjelmat on kohdennettu vastaamaan erityisesti maakunnassa tiedostettuihin haasteisiin mm. ylipaino, lasten- ja nuorten päihde- ja mielenterveys sekä yli 65-vuotiaiden kaatuminen ja koettu yksinäisyys. Kärkiohjelmat valmistuvat joulukuussa 2023.

Tarkempi ohjeistus hausta ja hakulomakkeesta julkaistaan osoitteessa www.ekhva.fi/jarjestoavustukset/

Osallistu avustusklinikoihin:

Tervetuloa mukaan avoimiin avustusklinikoihin, joissa käydään läpi avustushaun periaatteita ja vastataan hakijoiden kysymyksiin.

to 11.1.2024 klo 9–10 (tietoa kaikista HYTE-kärkiohjelmista) Teams-linkki.

ke 17.1.2024 klo 9–10 (erityisesti Sopuisa-kärkiohjelman painopisteet) Teams-linkki.

to 18.1.2024 klo 9–10 (erityisesti Sutjakka-kärkiohjelman painopisteet) Teams-linkki.

pe 19.1.2024 klo 9–10 (erityisesti Ikäystävällinen-kärkiohjelman painopisteet) Teams-linkki.

Lisätietoja:

Heini Maijanen, osallisuus- ja järjestöasiantuntija

p. 040 564 7145

heini.maijanen@ekhva.fi

Aija Rautio, hyvinvoinnin ja terveyden edistämisen päällikkö

p. 044 791 4833

aija.rautio@ekhva.fi